फैबाय थानाय बिटिसि बिसाइख’थियाव गन सुराक्षा दोलोआ देरहानानै सोरखार सालायगोनआ रोखा होननानै 5 नं. कक्राझार लक’ सभा बियाबनि एम.पि. नब’ कुमार सरनिया बिथाङा फोरमायदों। अबर’ राइजोनि थाखायनो राजखान्थियाव बाहागो लानो गोनां जादों। बेवबो जुदि जों देरहासार जानो हायाब्ला सोरनि थाखाय राजखान्थि खालामनो..? दिनैसिम आं गावनि थाखाय जेबो खालामाखै, जा खालामदों अबर’ राइजोनि मोजांनि थाखायनो खालामदों आरो इयुनावबो खालामलांगोन। फैबाय थानाय बिटिसि बिसाइख’थियाव देरहानानै सोरखार सालायनानै राजखान्थि मोनथायखौ मोनफुंनो हायाब्ला आं एम.पि. जानानै थानायनि जेबो ओंथियानो थानाय नङा। जुदि बे बारनि बिटिसिखौ दखल खामलायनो हाया बिथां एम.पि.या राजखान्थिनिफ्रा बिदाय लागोन होननानैबो  बुंथिदों।